Okresná prokuratúra Košice II 
Mojmírova 5, 040 46 Košice 1

Sp. zn. : 1 Pv 824/12/8803	Košice II, 16.4.2014
EEČ : 2-64-264-2014

U Z N E S E N I E

Trestná vec:	obvinená XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: skladový manipulant
sa v skúšobnej dobe, určenej uznesením prokurátora Okresnej prokuratúry XXXXX II zo dňa 13.2.2013, spisová značka 1 Pv 824/12/8803, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v Košiciach, na ulici Trieda SNP č. 50, dňa 06. 12. 2012 v čase okolo 19.20 h. prechovávala PE vrecko s tlakovým uzáverom o rozmeroch 7x4 cm s obsahom zelenej  sušiny o hmotnosti 410 mg sušenej rastliny druhu Canabis - konope siate o hmotnosti viac ako 10 mg látky tetrahydrokanabinolu ( THC ), ktorá je v zmysle zákona č. 139/1998 Z.z. o omamných a psychotropných látkach a prípravkoch zaradená do I. skupiny omamných a psychotropných látok, zodpovedajúcej minimálne jednej obvykle jednorazovej dávky drogy.

Uznesením prokurátora Okresnej prokuratúry XXXXX II zo dňa 13.2.2013, spisová značka 1 Pv 824/12/8803, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením povereného príslušníka Obvodného oddelenia Policajného zboru XXXXX - XXXXX zo dňa 31. 12. 2012 bolo podľa § 206 ods. 1 Trestného zákona vznesené obvinenie XXXXX pre prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 1 Trestného zákona  na tom skutkovom základe, že

v Košiciach, na ulici Trieda SNP č. 50, dňa 06. 12. 2012 v čase okolo 19.20 h. prechovávala PE vrecko s tlakovým uzáverom o rozmeroch 7x4 cm s obsahom zelenej  sušiny o hmotnosti 410 mg sušenej rastliny druhu Canabis - konope siate o hmotnosti viac ako 10 mg látky tetrahydrokanabinolu ( THC ), ktorá je v zmysle zákona č. 139/1998 Z.z. o omamných a psychotropných látkach a prípravkoch zaradená do I. skupiny omamných a psychotropných látok, zodpovedajúcej minimálne jednej obvykle jednorazovej dávky drogy.

Z odpisu registra trestov som zistil, že obvinená sa v skúšobnej dobe podmienečného zatavenia trestného stíhania nedopustila trestného činu.

Podľa správy z Okresného úradu XXXXX so obvinená počas skúšobnej doby dopustila priestupku podľa § 4 ods. 1 písm. c) zákona č. 8/2009 Z.z. o cestnej premávke. Šlo o porušenie povinnosti vodiča.

Tento priestupok som však neposúdil do takej miery, aby prichádzalo do úvahy pokračovanie v trestnom stíhaní a to z dôvodu jeho závažnosti a vplyvu správania sa obvinenej počas skúšobnej doby.

Z vyššie uvedeného vyplýva, že obvinená v priebehu skúšobnej doby viedla riadny život, nakoľko sa nedopustila  žiadneho protispoločenského konania.

Z uvedených dôvodov som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jozef Sonderlich
prokurátor